CELEX: 32021D1981
Language: et
Date: 2021-11-09 00:00:00
Title: Nõukogu otsus (EL) 2021/1981, 9. november 2021, seisukoha kohta, mis võetakse Euroopa Liidu nimel Ühinenud Rahvaste Organisatsiooni Euroopa Majanduskomisjoni sõidukeid käsitlevate eeskirjade ühtlustamise ülemaailmsel foorumil seoses ÜRO eeskirjade nr 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159 muudatusettepanekutega, seoses konsolideeritud resolutsioonide R.E.3 ja R.E.5 muudatusettepanekutega, seoses ühisresolutsioonide M.R.1 ja M.R.2 muudatusettepanekutega ja seoses ettepanekutega lubade andmiseks jalakäijate ohutust käsitleva ÜRO üldise tehnilise normi muutmiseks ning ülemaailmse tegelikus liikluses tekkivaid heitkoguseid käsitleva ja pidurdamisega seotud heitkoguseid käsitleva uue ÜRO üldise tehnilise normi väljatöötamiseks

15.11.2021   
               
               
                  ET
               
               
                  Euroopa Liidu Teataja
               
               
                  L 402/77
               
            
         NÕUKOGU OTSUS (EL) 2021/1981,
         9. november 2021,
         seisukoha kohta, mis võetakse Euroopa Liidu nimel Ühinenud Rahvaste Organisatsiooni Euroopa Majanduskomisjoni sõidukeid käsitlevate eeskirjade ühtlustamise ülemaailmsel foorumil seoses ÜRO eeskirjade nr 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159 muudatusettepanekutega, seoses konsolideeritud resolutsioonide R.E.3 ja R.E.5 muudatusettepanekutega, seoses ühisresolutsioonide M.R.1 ja M.R.2 muudatusettepanekutega ja seoses ettepanekutega lubade andmiseks jalakäijate ohutust käsitleva ÜRO üldise tehnilise normi muutmiseks ning ülemaailmse tegelikus liikluses tekkivaid heitkoguseid käsitleva ja pidurdamisega seotud heitkoguseid käsitleva uue ÜRO üldise tehnilise normi väljatöötamiseks
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artiklit 114 koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Nõukogu otsusega 97/836/EÜ (1) ühines Euroopa Liit Ühinenud Rahvaste Organisatsiooni Euroopa Majanduskomisjoni (UNECE) kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ning nende nõuete alusel väljastatud tunnistuste vastastikust tunnustamist (edaspidi „1958. aasta muudetud kokkulepe“). 1958. aasta muudetud kokkulepe jõustus 24. märtsil 1998.
                  
               
                     (2)
                  
                  
                     Nõukogu otsusega 2000/125/EÜ (2) ühines liit kokkuleppega, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist (edaspidi „paralleelne kokkulepe“). Paralleelne kokkulepe jõustus 15. veebruaril 2000.
                  
               
                     (3)
                  
                  
                     Euroopa Parlamendi ja nõukogu määruses (EL) 2018/858 (3) sätestatakse kõigi uute sõidukite, süsteemide, osade ja eraldi seadmestike tüübikinnituse ja turule laskmisega seotud haldusnormid ja tehnilised nõuded. Nimetatud määrusega inkorporeeriti 1958. aasta muudetud kokkuleppe alusel vastu võetud eeskirjad (edaspidi „ÜRO eeskirjad“) ELi tüübikinnitussüsteemi kas tüübikinnituse nõuetena või alternatiivina liidu õigusaktidele.
                  
               
                     (4)
                  
                  
                     1958. aasta muudetud kokkuleppe artikli 1 ja paralleelse kokkuleppe artikli 6 kohaselt võib UNECE sõidukeid käsitlevate eeskirjade ühtlustamise ülemaailmne foorum (edaspidi „UNECE WP.29“) võtta vastu ÜRO eeskirjade, üldiste tehniliste normide ja resolutsioonide muudatusettepanekuid ning uute ÜRO eeskirjade, üldiste tehniliste normide ja resolutsioonide ettepanekuid, mis käsitlevad sõidukite tüübikinnitust. Lisaks sellele võib UNECE WP.29 nende sätete kohaselt võtta vastu ettepanekuid lubade andmiseks töötada välja ÜRO üldiste tehniliste normide muudatusi või uusi ÜRO üldisi tehnilisi norme ning ettepanekuid ÜRO üldiste tehniliste normidega seotud volituste pikendamiseks.
                  
               
                     (5)
                  
                  
                     UNECE WP.29 võib 23.–25. novembril 2021 toimuva ülemaailmse foorumi 185. istungil võtta vastu ettepanekud teha muudatusi ÜRO eeskirjades nr 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159.
                  
               
                     (6)
                  
                  
                     On asjakohane määrata kindlaks liidu nimel UNECE WP.29-s võetav seisukoht seoses kõnealuste ettepanekute vastuvõtmisega, sest ÜRO eeskirjad on liidu jaoks siduvad ja võivad koos ÜRO üldiste tehniliste normidega avaldada otsustavat mõju liidu õiguse sisule sõiduki tüübikinnituse valdkonnas.
                  
               
                     (7)
                  
                  
                     Arvestades kogemusi ja tehnika arengut on vaja muuta, korrigeerida või täiendada nõudeid teatavate elementide või tunnusjoonte osas, mida on käsitletud ÜRO eeskirjades nr 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159. Seoses ÜRO eeskirja nr 48 (valgustus- ja valgussignaalseadmete paigaldus) uue 08-seeria muudatuste ettepanekuga näib üheaastane ajavahemik kavandatavates üleminekusätetes liialt lühike, mistõttu on asjakohane toetada üleminekusätete kuupäeva muutmist 1. septembrilt 20231. septembrile 2024 nagu oli ette pandud dokumendis WP.29–185-05.
                  
               
                     (8)
                  
                  
                     Lisaks sellele on vaja muuta ÜRO resolutsioonide R.E.3, R.E.5, M.R.1 ja M.R.2 teatavaid sätteid,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel 23.–25. novembril 2021 toimuval UNECE sõidukeid käsitlevate eeskirjade ühtlustamise ülemaailmse foorumi 185. istungil seoses ÜRO eeskirjade nr 0, 14, 16, 22, 24, 37, 45, 48, 49, 55, 58, 67, 79, 83, 86, 90, 94, 95, 100, 101, 110, 116, 118, 125, 128, 129, 133, 134, 135, 137, 145, 149, 150, 151, 152, 153, 157, 158 ja 159 muudatusettepanekutega, seoses konsolideeritud resolutsioonide R.E.3 ja R.E.5 muudatusettepanekutega, seoses ühisresolutsioonide M.R.1 ja M.R.2 muudatusettepanekutega ja seoses ettepanekutega lubade andmiseks jalakäijate ohutust käsitleva ÜRO üldise tehnilise normi muutmiseks ning ülemaailmse tegelikus liikluses tekkivaid heitkoguseid käsitleva ja pidurdamisega seotud heitkoguseid käsitleva uue ÜRO üldise tehnilise normi väljatöötamiseks, on hääletada poolt (4).
         
         
            Artikkel 2
            Käesolev otsus jõustub selle vastuvõtmise päeval.
         
         
            Brüssel, 9. november 2021
            
               
                  Nõukogu nimel
               
               
                  eesistuja
               
               A. ŠIRCELJ
            
         
         
            (1)  Nõukogu 27. novembri 1997. aasta otsus 97/836/EÜ Euroopa Ühenduse ühinemise kohta ÜRO Euroopa Majanduskomisjoni kokkuleppega, milles käsitletakse ratassõidukile ning sellele paigaldatavatele ja/või sellel kasutatavatele seadmetele ja osadele ühtsete tehnonõuete kehtestamist ja nende nõuete alusel väljastatud tunnistuste vastastikust tunnustamist („1958. aasta muudetud kokkulepe“) (EÜT L 346, 17.12.1997, lk 78).
         
            (2)  Nõukogu 31. jaanuari 2000. aasta otsus 2000/125/EÜ, mis käsitleb ratassõidukile ning sellele paigaldatavatele ja/või sellel kasutatavatele seadmetele ja osadele üldiste tehniliste normide kehtestamist käsitleva kokkuleppe sõlmimist („paralleelne kokkulepe“) (EÜT L 35, 10.2.2000, lk 12).
         
            (3)  Euroopa Parlamendi ja nõukogu 30. mai 2018. aasta määrus (EL) 2018/858 mootorsõidukite ja mootorsõidukite haagiste ning nende jaoks ette nähtud süsteemide, osade ja eraldi seadmestike tüübikinnituse ja turujärelevalve kohta, ning millega muudetakse määruseid (EÜ) nr 715/2007 ja (EÜ) nr 595/2009 ning tunnistatakse kehtetuks direktiiv 2007/46/EÜ (ELT L 151, 14.6.2018, lk 1).
         
            (4)  Vt dokumenti ST 13161/21 veebilehel http://register.consilium.europa.eu.